Тәрбиелеу - білім беру процесінің циклограммасы
Білім беру ұйымы: Шағын орталық
Топ:  «Балапан» ортаңғы тобы 
Балалардың жасы: 4 жас
Жоспардың құрылу кезеңі : 10-14 қыркүйек айы, 2022-2023 оқу жылы 
Тәрбиеші: Абакова Г.А
	Күн тәртібінің үлгісі
	Дүйсенбі
10.10.2022 
	Сейсенбі	
11.10.2022 
	Сәрсенбі                     12.10.2022

	Бейсенбі   13.10.2022
	Жұма
14.10.2022

	Балаларды қабылдау
	Таңғы сүзгі: балалардың терісін, дене қызуын, сыртқы келбетін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау. (сөйлеуді дамыту,  коммуникативтік әрекет)

	Ата-аналармен әңгімелесу,
кеңес беру
	Әңгімелесу: "Ата-ананың баланың балабақшадағы өткен тақырыптары туралы хабардар болуының маңызы", "Балаға күз туралы қарапайым тақпақтарды жаттату және жаттығуларды жасату", "Баланың қандай жеміске немесе көгөніске аллергиясы бар?" (сөйлеуді дамыту,  коммуникативтік әрекет)

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	"Еңбекке баулу"
Мақсат-міндеттері. Ұйымдастырылған іс-әрекетіне қажетті оқу құралдарын тарату және орындарына жинау іскерліктерін дамыту.(еңбек дағдылары)
	"Еңбекке баулу"
Мақсат-міндеттері. Балаларды тамақ ішерде табақша, қасықтарды қою, ішіп болғанда жинасу іскерліктерін жетілдіру. (еңбек дағдылары)
	"Еңбекке баулу"
Мақсат-міндеттері. Балабақшадағы арнайы жабдықтарды дұрыс пайдалану, қадірлеу, қайта орнына қоюға тәрбиелеу. (еңбек дағдылары)
	"Еңбекке баулу"
Мақсат-міндеттері. Балалардың балабақшадағы ойын бұрышындағы кезекшілікті атқару іскерліктерін жетілдіру. (еңбек дағдылары)
	"Еңбекке баулу"
Мақсат-міндеттері. Балаларға белгіленген тәртіп бойынша киініп-шешіну дағдыларын меңгерту. (еңбек дағдылары)

	
	"Сиқырлы қапшық" дидактикалық ойыны
Мақсат-міндеттері. Балаларды заттарды қолмен ұстап, сипап-сезу қабілетін дамыту.
Тәрбиеші балалардың ортасына "Сиқырлы қапшық" әкеледі. Қапшыққа жемістер мен көгөністер салынған. Балалардың арасынан бір баланы таңдап алады. Ол бала көзін жұмып, қолын "сиқырлы қапшыққа" салып, кез келген затты таңдап алып, қолын "сиқырлы қапшықтан" шығармаған бойы сол заттың сын-сипатын айтады. Түрін, түсін, дәмін барлығын сипаттап айтып береді. Қалтадан қолын шығарып, затты көрсетеді. (сөйлеуді дамыту, қазақ тілі)

"Түрлі-түсті жолақтар" дидактикалық ойыны.
Мақсат-міндеттері. Түстерді атауға, салыстыруға жаттықтыру; берілген тапсырманы орындауға ынталандыру; достық қарым-қатынастарын тәрбиелеу. (сөйлеуді дамыту)
	"Лото"" үстел үсті ойыны.
Мақсат-міндеттері. Балалардың жеміс-жидек, көгөніс, гүлдер жайлы білімдерін дамыту және олардың өсіп-өнетін орындарын дұрыс айтулары.
Ойын шарты: көгөністерді – бақшаға, жеміс-жидектерді – бауға, гүлдерді – гүлзарларға орналастыру.
Үш үлкен карточкада: бақша, бау, гүлзар бейнеленген. Көлімдері 8×8см карточкалар және көгөністер, жемістер, гүлдер бейнеленген көлемдері 5×5см карточкалар. (танымдық дағдылар, сөйлеуді дамыту)

"Суреттерді орналастыр" дидактикалық ойыны.
Мақсат-міндеттері. Заттарды топтастыруға жаттықтыру, өз бетінше тапсырманы орындауға дағдыландыру, ойлау қабілетін дамыту. (сөйлеуді дамыту, танымдық дағдылар)
	Шаттық шеңбері
Мақсат-міндеттері. Балаларға эмоционалды жағымды көңіл күй мен ұйымдастырылған іс-әрекетіне мотивациялық дайындықты қалыптастыру, балаларға бір-бірімен сәлемдесуге мүмкіндік беру, ұжымда достыққа тәрбиелеу.
Аманбысың, алтын күн!
Аманбысың, жарқын күн!
Маған жылу, жарық бер,
Қуаныш пен шаттық бер. (сөйлеуді дамыту)

"Суреттер тізбегі" дидактикалық ойыны.
Мақсат-міндеттері. Балаларға суреттерді логикалық тізбекке орналастыруға жаттықтыру; қоршаған ортадағы құбылыстар мен оқиғалардың сырын тануға, түсіндіруге ынталандыру; ұғымталдыққа тәрбиелеу.
Құралдар. Бір құбылысты, оқиғаны немесе ертегі желісін сипаттайтын суреттер топтамалары. (қоршаған ортамен танысу, сөйлеуді дамыту)
	"Көркем сөзді мәнерлеп оқу жаттығуы.
Мақсат-міндеттері. Сөйлеу, ойлау, есте сақтау, елестету қабілеттерін дамыту; көркем сөз үлгілеріне, ересектің еңбегіне қызығушылықты арттыру.
М. Әлімқұлов "Аспаз".
Біздің гүл бақшада,
Бар әсем асхана.
Бар онда аспазшы,
Ақкөңіл жақсы аға.
Әлде, май құймақ па?
Көже ме, сорпа ма?
Әлде, бал қаймақ па,
Тұрады ортада.
Тәп-тәтті тамағы,
Ағай – ас маманы.
Пісіре білгенге,
Астың жоқ маманы. (сөйлеуді дамыту, көркем әдебиет)

"Бір сөзбен ата" ойыны.
Мақсат-міндеттері. Балаларға көгөністер мен жемістерді жалпылауды және оларды бір сөзбен атауды үйрету. (сөйлеуді дамыту)
	"Күз" мезгілі туралы әңгімелесу.
"Күз" мезгіліне байланысты сюжетті суреттерді көру. Педагогтің қойған сұрақтарына толық жауап беру. (сөйлеуді дамыту)

"Тәулік бөліктері" дидактикалық ойыны.
Мақсат-міндеттері. Тәулік бөліктері жайлы білімдерін бекіту; тәулік бөліктерін атауды, ажыратуды жаттықтыру. (математика негіздері, сөйлеуді дамыту)

	Таңертенгі жаттығу
	Жалпы дамыту жаттығулары (алақанға сыятын текшелермен)
1. Бастапқы қалып: аяқ алшақ, дене тік, қол төменде
1.1. Балалар қолдарын алдарына созып, алақандарын ашып, текшелерді көрсетіп: "Міне!" дейді;
1.2. Бастапқы қалып (жаттығу 4-5 рет қайталанады).
2. Бастапқы қалып: аяқ алшақ, дене тік, қолдағы текшелер көкірек тұсында
2.1. Оңға бұрылып, қолдарын созып, текшелерін көрсетіп: "Міне! " "Міне!" дейді;
1.2. Бастапқы қалып (жаттығу 4-5 рет қайталанады).
2.2. Бастапқы қалып (дәл осы жаттығу сол жаққа қайталанады және 4 рет қайталанады).
3. Бастапқы қалып: аяқ алшақ, дене бос, қол төменде
3.1. Жерге отырып, қолдарын алдына созып: "Міне!" дейді;
1.2. Бастапқы қалып (жаттығу 4-5 рет қайталанады).
3.2. Бастапқы қалып (жаттығу 3 рет қайталанады).
4. Бастапқы қалып: аяқ бірге, дене бос, қолдағы текшелер көкірек тұсында.
4.1. Бір орында тұрып секіру, қолдарын көкірек тұсында ұстап, алақандарын жұму.
4.2. Бастапқы қалып алақандарын ашу "Міне!" дейді (жаттығу 3 рет қайталанады). (дене шынықтыру, дербес әрекет)

	Ұйымдастырылған іс-әрекетке
дайындық
	"Күзгі жапырақтар" дидактикалық ойыны.
Мақсат-міндеттері. Сөздікті "күз", "ағаштар" сөздерімен толықтыру; есімдерді дұрыс қолдануды ​​үйрету.
Барысы: баланың алдында үлкен карточкалар бар. Кішкентайлары жақын жерде жинақталған. Ол бір кішкентай карточканы алып, қай ағаштың қай жапырағында болғанын анықтайды: "Бұл үйеңкі жапырағы", ... , ... Содан кейін үлкен карточкадан сол жапырақты іздейді де, оған кішкене жапырақты қояды. (сөйлеуді дамыту)

	Білім беру ұйымының кестесі бойынша ұйымдастырылған
іс-әрекет
	Дене шынықтыру
"Күз қандай?"
Мақсат-міндеттері. Балаларда тұрған заттың басына допты тигізу арқылы жоғары секіру; қиғаш тақтайдың үстімен жүру дағдыларын жетілдіру; гимнастикалық шеңберлермен жалпы дамыту жаттығуларын жасауға ынталандыру; ұйымдастырылған іс-әрекетті пысықтау.
"Әдемі жүреміз" қимылды ойыны.
Мақсат-міндеттері. Түзу сызықтың бойымен жүруді үйрету.
	Дене шынықтыру
"Айнала алтын күз".
Мақсат-міндеттері. Балалардың бірінің артынан бірі аяқтың ұшымен және өкшемен сап түзеп жүру іскерліктерін жетілдіру, тұрған заттың басына допты тигізу арқылы жоғары секіру, қиғаш тақтайдың үстімен жүру дағдыларын бекіту, ұйымдастырылған іс-әрекетті қорытындылау.
"Орныңды тап" қимылды ойыны.
Мақсат-міндеттері. Бірлесіп ойын ойнауды үйрету, жылдам жүгіру дағдысын дамыту.
	Қазақ тілі
"Не, қайда өседі?" Көгөністер мен жемістер. Түстер әлемі."
Мақсат-міндеттері. Қазақ тілін тыңдауды, көгөністер мен жемістердің атауларын есте сақтауды және оларды бір-бірінен ажырата білуді, көгөністер мен жемістерге тән түстерді атауға жаттықтыру.
"Көгөністер мен жемістер" дидактикалық ойыны.
"Көгөністер мен жемістер" сергіту сәті.
"Қандай түсті?" дамытушылық ойыны.
	Музыка
"Себеттегі жемістер".
Мақсат-міндеттері. Балалардың музыканы тыңдай білу қабілетін арттыру; әнді тыңдай отырып, сын-сипатын ажыратуды үйрету; дыбыс ұзақтығы туралы ұғым беру; дыбысты есту қабілетін жетілдіру; музыка әуенімен бірге би ырғақтарын жасай білу дағдысын жетілдіру; күз сыйы туралы ұғым беру.
Дидактикалық ойын: "Дәмінен таны".
Мақсат-міндеттері. Жемістердің дәмін ажыратуды үйрету.

Дене шынықтыру
"Нанның құдіреті".
Мақсат-міндеттері. Балаларды сап түзеп бірінің артынан бірі аяқтың ұшымен және өкшемен жүруге жаттықтыру; сапқа өз еріктерімен тұру қабілетін жетілдіру; бөрененің үстімен сенімді жүруге үйрету және допты лақтыру, қағып алу дағдысын жетілдіру.
"Чемпион" қимылды ойыны.
Мақсат-міндеттері. Балаларға еңіс тақтайдың үстімен жүруді үйрету.
	

	Серуенге дайындық
	Балаларды өз киімдерін тануға, атауға, өз шкафын таңбалауыш арқылы табуға үйрету. (мәдени-гигиеналық дағдылар, дербес әрекет)

	Серуен
	Пошташының жұмысын бақылау. (қоршаған ортамен танысу, сөйлеуді дамыту, көркем сөз)
Мақсат-міндеттері. Табиғаттағы маусымдық өзгерістер туралы білімдерін бекіту; пошташының жұмысы туралы түсініктерін қалыптастыру; ересектердің жұмысына қызығушылық пен құрметке тәрбиелеу.
Пошташы
Күні бойы жол жүріп,
Көрген емес болдырып.
Қайтады үйге алғысты,
Қапшығына толтырып.
- Балалар, пошташы деген кім?
- Иә, дұрыс айтасыңдар, балалар, пошташы хат таситын адам.
- Ол дорбасындағы хаттарды әрбір үйдің есігіне немесе хат жәшігіне қалдырып кетеді.
Ересек адамдармен орындалатын қарапайым еңбек тапсырмалары (қоқыстарды нақты жерге жинау).
Мақсат-міндеттері. Бірлесіп жұмыс істеуге, істі жалпы күш-жігермен орындауға қол жеткізуді үйрету.
Қимыл-қозғалыс ойындары. "Жапырақтың түсуі", "Мен атаған затқа жүгір". (дене шынықтыру)
Мақсат-міндеттері. Бір-біріне соқтығыспай жүгіруді үйрену; педагогтің белгісі бойынша тез жүгіруді үйрету; ағаштардың атауын бекіту.
Өзіндік еркін ойын әрекеттері, қозғалыстарды дамыту.
Мақсат-міндеттері. Серуен кезінде эмоционалды көңіл күй қалыптастыру.
	Аула сыпырушының жұмысын бақылау. (қоршаған ортамен танысу, сөйлеуді дамыту)
Мақсат-міндеттері. Сыпырушының жұмысын бақылауды жалғастыру; сөздік қорын байыту арқылы сөйлеу тілінің дамуына үлес қосу; сыпырушының жұмысына қызығушылықты және құрметке тәрбиелеу.
Ересек адамдармен орындалатын қарапайым еңбек тапсырмалары (белгілі жерге қоқыс жинау).
Мақсат-міндеттері. Қоқысты белгілі бір жерге жинау қабілетін дамыту.
Қимыл-қозғалыс ойындары. "Құстар мен жаңбыр". (дене шынықтыру)
Мақсат-міндеттері. Ойын кезінде өзара әрекеттесу қабілеттерін дамыту;
Өзіндік еркін ойын әрекеттері, қозғалыстарды дамыту.
Мақсат-міндеттерІ. Кеңістікті және уақытты бағдарлауды жақсарту.
	«Солып қалған гүлдерді бақылау» (қоршаған ортамен танысу, сөйлеуді дамыту, көркем сөз)
Мақсат-міндеттері. Балаларды күз мезгілінің ерекшеліктерімен таныстырып өтіп, балабақша ауласындағы күзгі гүлдерге назар аударту. Жазғы гүлдер мен күзгі гүлдердің ерекшеліктері, айырмашылықтары туралы әңгімелеу.
Ересек адамдармен орындалатын қарапайым еңбек тапсырмалары.
Мақсат-міндеттері. Қурап қалған гүлдердің тұқымдарын жинау.
Балалармен жеке жұмыс. Тақпақ жаттау.
Арасында гүлдің,
Ойнап бүгін жүрдім
Қызыл, жасыл, сары,
Әп-әдемі бәрі.
Қимылды ойындар. «Абай бол!», «Қайда шылдырлайды?» (дене шынықтыру)
Мақсат-міндеттері. Балаларды ептілікке үйрету. Есту қабілеттерін дамыту.
Балалардың өз еріктерімен жасалатын іс-әрекеттері.
Өзіндік еркін ойын әрекеттері, қозғалыстарды дамыту.
Мақсат-міндеттері. Кеңістікті және уақытты бағдарлауды жақсарту.
	Күзгі жаңбырды бақылау. (қоршаған ортамен танысу, сөйлеуді дамыту)
Мақсат-міндеттері. Табиғаттағы маусымдық өзгерістер туралы түсініктер қалыптастыруды жалғастыру.
Ересек адамдармен орындалатын қарапайым еңбек тапсырмалары (құлаған жапырақтарды жинау)
Мақсат-міндеттері. Еңбексүйгіштікке, еңбек етуге құштарлыққа тәрбиелеу.
Қимыл-қозғалыс ойындары. "Жоғары қарай секіру", "Шеңбер бойымен". (дене шынықтыру)
Мақсат-міндеттері. Белгі бойынша жылдам әрекет етуді үйрену; жолдастыққа тәрбиелеу.
Өзіндік еркін ойын әрекеттері. "Батыл балалар" ойыны.
Мақсат-міндеттері. Жылдам жүгіру жаттығулары, ептілікті дамыту.
	Мысықты бақылау. (қоршаған ортамен танысу, сөйлеуді дамыту, көркем сөз)
Мақсат-міндеттері. Мысыққа тән ерекшеліктер туралы білімдерін кеңейту.
Қадыр Мырза Әли "Мысық".
Мысық отыр,
Ұйқысы әбден қысып отыр,
Май берейін,
Шайнап отыр,
Тышқан берейін,
Ойнап отыр!
Ересек адамдармен орындалатын қарапайым еңбек тапсырмалары (сүрлеу жолды сыпыру).
Мақсат-міндеттері. Еңбексүйгіштікке тәрбиелеу.
Қимыл-қозғалыс ойындары. "Мысық пен тышқан". (дене шынықтыру)
Мақсат-міндеттері. Кеңістікті бағдарлау іскерліктерін дамыту.
Өзіндік еркін ойын әрекеттері, алға қарай екі аяқпен секіру дағдыларын бекіту.

	Серуеннен оралу
	Балаларды киімдерін жүйелі шешінуге дағдыландыру, шкаф сөрелеріне киімдерін орналастыру, қолдарын жуу. (мәдени-гигиеналық дағдылар, дербес әрекет)

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	Көркем әдебиеттен ойын-жаттығу.
"Күз келді".
Мақсат-міндеттері. Балаларды "Күз келді" өлеңінің мазмұнымен таныстыра отырып, тақпақты мұқият тыңдауды үйрету; тақпақты жатқа айтатын сөздерін есте сақтап, қайталауға жаттықтыру; тақпақтағы күз мезгілін көркем сөзбен әдемі өрнектеген жолдарына балалардың назарын аударып, мәнін түсіндіру; күз туралы түсінік беру.
(көркем әдебиет, коммуникативтік әрекет)


"Ойыншықты аяқта" үстел үсті ойыны.
Мақсат-міндеттері. Шығармашылыққа деген қызығушылықтарын арттыру, ой өрісін, қиялын жетілдіру.(жапсыру, шығармашылық әрекет)


	Математика негіздерінен ойын-жаттығу.
"Күзгі қоректер".
Мақсат-міндеттері. Балалардың "оң жақ", "сол жақ", "көп", "біреу" ұғымдарын ажырату дағдыларын қалыптастыру, педагогтің нұсқауы бойынша заттарды жазықтықта орналастыру іскерлігін жетілдіру; қолдың ұсақ моторикасын, зейінді, ақыл-ойды, есте сақтау, қабылдау қабілетін дамыту.
(математика негіздері, танымдық әрекет)

Мүсіндеуден ойын-жаттығу.
"Күзгі бақшаларға саяхат. Жеміс-көгөністер".
Мақсат-міндеттері. Балаларға күз мезгіліндегі жеміс пен көгөністер туралы ұғымдар беру, балада сәбіздің көгөніске жататыны және күзде пісетіні туралы білімді қалыптастыру.
(мүсіндеу, шығармашылық әрекет)



	Қоршаған ортамен таныстырудан ойын-жаттығу.
"Себеттегі жемістер".
Мақсат-міндеттері. Балаларды жемістің бірнеше түрімен таныстыра отырып, оларды өсіру тəсілдері туралы түсініктерін кеңейту; жемістер жайлы түсініктерін жүйелендіруде қарапайым зерттеу жұмыстарымен айналысу қабілетін қалыптастыру; күз сыйының мәнін ашу.
(қоршаған ортамен танысу, әлеуметтік әрекет)


"Ненің төлі жоқ?" дидактикалық ойыны.
Мақсат-міндеттері. Үй жануарлары мен олардың төлдерін ажыратуды, жануарларға күтім жасауға, қамқорлыққа алуға тәрбиелеу. (музыка, шығармашылық әрекет)
	Сөйлеуді дамытудан ойын-жаттығу.
"Жеміс-көгөніс" дидактикалық ойыны.
Мақсат-міндеттері. Балалардың күз сыйлары туралы, көгөністер мен жемістердің өсу ерекшеліктері мен орындары туралы, білім аясын кеңейту.
(сөйлеуді дамыту, коммуникативтік әрекет)

Құрылыс ойыны. "Биік ғимарат".
Мақсат-міндеттері. Танымдық әрекеттерін дамыту, ой өрістерін жетілдіру. (құрастыру, танымдық әрекет)

Сергіту сәті. "Жаңбыр жауса - тұрмайық".
Жаңбыр жауса - тұрмайық (орында адымдау),
Қолға шатыр алайық (аяқтар ұшына тұру, екі қолды жоғары созу, саусақтарды ашып-жұму),
Там-там соқса тамшылар (бір қолдың саусақ ұштарымен),
Жамылып, отырайық (шоқайып отыру, алақанмен бастың төбесін жабу). (дене шынықтыру)

	Сурет салудан ойын-жаттығу.
"Сәбіз".
Мақсат-міндеттері. Қылқаламды үш саусақпен ұстап, түгін бояуға малып, бір нүктеден қағаз бетінің тіке бойымен доғалы сызық жүргізіп, қайта айналдырып, басталған нүктеге жету білігін жетілдіру, салынып қойған сопақша пішінін қылқалам арқылы қызыл сары бояуға бояу техникасын қалыптастыру; төгілмеуіш пен тіреушені қолдану дағдыларын жетілдіру; қолдың ұсақ моторикасын, көз мөлшерін, зейінін, елестету қабілетін дамыту.


"Күз кереметтерін тап" ойыны.
Мақсат-міндеттері. Күз мезгіліне қатысты суреттер табу. (қазақ тілі, коммуникативтік әрекет)


	[bookmark: _Hlk131497083] Балалармен жеке жұмыс 
	Күзгі табиғат құбылыстарының ерекшеліктері туралы әңгімелесу.
Мақсат-міндеттері. Күзгі табиғат құбылыстарының ерекшеліктері туралы әңгімелесу. Бала тілін жаттықтыру. Әртүрлі өлең, тақпақтарды айтқызу.
Рамазан Тышқанбаев "Жаңбыр".
Бұлттар,
Тұрмай ауа бер,
Жаңбыр бол да,
Жауа бер.

Жазыққа бар,
Тауға бар.
Бақшаға бар,
Бауға бар.
Белес-белес белге бар,
Сусап жатқан шөлге бар.

Әр тамшыңды үлессін,
Шалғын қаулап
Гүл өссін! (сөйлеуді дамыту, қоршаған ортамен танысу)
Балалармен жұмыс
	"Күзде" тақпағын жаттау.
Мақсат-міндеттері. Бала тілін жаттықтыру. Әртүрлі өлең, тақпақтарды айтқызу.
Ескен Елубаев "Күзде".
Қайтқан құсты көрдің бе,
Қаптай ұшқан әуелеп?
Күткен күзім келдің бе
Сыңсып бағың мәуелеп?

Қамба толдық астыққа,
Алғыс саған, алтын күз!
Бір уыс дән шаштық та,
Арба қауын алдық біз! (сөйлеуді дамыту)
Аслан
	"Дәл осындай гүлді тап" үстел үсті ойыны.
Мақсат-міндеттері. Балаларды суреттегі кескінге ұқсас заттарды табуға жаттықтыру, зейінділікке тәрбиелеу, балалардың сөйлеу тілін қалыптастыру. (сөйлеуді дамыту)
Нуржаз
	"Үй құрылысының ретін көрсет" дидактикалық ойыны.
Мақсат-міндеттері. Түстерді ажыратуға жаттықтыру; ойлау қабілеттерін, қабылдау, ес, зейін үрдістерін дамыту. (сөйлеуді дамыту Ақниет
	"Ғажайып дорба" дидактикалық ойыны.
Мақсат-міндеттері. Сөздік қорларын жеміс пен көгөніс атауларына толықтыру. (сөйлеуді дамыту, қазақ тілі)
(аслан

	[bookmark: _GoBack]Балалардың үйге қайтуы (ата-аналарға кеңес)
	Кеңес. "Саусақ жаттығулары".
Қол моторикасын дамытудың маңыздылығын түсіндіру. (сөйлеуді дамыту дағдылары)








